Klubb Cosa Nostra

Klubbens historie
Klubben ligger på den eneste nøytrale grunnen i Firenze. Klubbhuset ble kjøpt for 55 år siden, i fellesskap av de tre familiene. Dette er altså eiendom som eies av Scarpia, Gabrieli og D'Angelis. Her møtes utvalgte fra familiene jevnlig. Viktige møter mellom dem foregår her, men også festligheter og arrangementer som er laget for å styrke båndene og freden mellom de tre familiene.

'Cosa Nostra' betyr 'Vår sak', og viser til at alle familiene (om enn forskjellige) har samme 'sak' og opphav og bør samarbeide.

Det blir ofte invitert til festligheter på Cosa Nostra. Her pleier man blant annet kontakter, inngår avtaler, fastsetter territorier, introduserer nye medlemmer, løser tvister og personlige konflikter. Familiene balanserer på en knivsegg når det gjelder maktbalansen mellom dem og de forskellige områdene i byen. For å stå imot angrep fra Hertugen er de avhengige av å kunne samarbeide.

Beliggenhet
Cosa Nostra ligger mer landlig til, rett utenfor selve bysentrumet. En grønn lunge.

Hvordan fungerer stedet
Det er ingen av familiene som har mer ansvar enn andre til å drive stedet når man er på tilstelninger. Men alle familiene sørger for at noen hjelper til. Det er jo tross alt en stor familie, og i en familie så hjelper man til. (Og det går på æren løs om en familie sluntrer unna med hjelp! Capoene har kanskje et spesielt ansvar å se at medlemmer hjelper til der det trengs). Man må hjelpe til med å sette mat tilgjengelig, sørge for drikkevarer, rydde litt unna, osv. Det er ingen skam å hjelpe til med dette, capo eller ei. (Consigliere og Don/Donna er kanskje de eneste som ville blitt sett rart på om de hjalp til med pådekning eller servering).

Regler i klubben

 * Det er lov å bære våpen inne, men IKKE bruke dem (Skal man bruke våpen skal man gjøre det utenfor).
 * Slossing skal IKKE foregå inne (i respekt for eiendom og nøytral grunn). Man kan sloss utenfor.
 * Starter du likevel å sloss eller bruke våpen på noen inne på 'Cosa Nostra' (skal dette fortelles din Don/Donna og denne skal idømme deg 10 piskeslag som skal utføres samme dag som alle skal bevitne). Den fornærmede (angrepne) part har da pr. Cosa Nostra-lov plikt til å enten utføre straffen selv eller utpeke en annen. (Uansett familie. Denne utpekte MÅ utføre straffen. Nekter denne vil den også bli pisket 10 ganger av den 'angrepne' part). 
 * Om du offentlig 'disrespekter' en av familieoverhodene har denne rett til å kreve at vedkommende blir straffet med 10 piskeslag (samme utførelse: se over). Dette gjelder også om et medlem fra en annen familie disrespekter en Don/Donna . 
 * Ellers kan du gjøre som du vil, men må stå for egne handlinger, som når du beveger ellers i Firenze.

Minnested
Det vil være et lite bord (hjørne, eller lignende) hvor det står tent et lys og er noen religiøse symboler. Her kan man minne sine døde/falne slektninger, venner, soldati osv. ''For eksempel: Sette seg ned å be, eller bare stå ved det, korse seg, tenne et lite lys, legge en liten blomst, et lite brev, lapp, osv. ''

Ting å gjøre i klubben

 * Danse tarantella med venner og fiender
 * Syng høyt, stygt eller pent og spill musikk
 * Diskutere politikk, prøve å lage bedre samarbeid mellom familiene
 * Observere sine fiender, forstå dem og finne svakheter
 * Pønsk ut en hevn som ikke lar seg så lett spore tibake til deg selv
 * Spionere på de andre familiene
 * Få noen andre til å fremstå på en dårlig måte
 * Plotte om å få en bedre posisjon i sin egen familie
 * Finne seg en ektefelle
 * Skape allianser mellom familiene (eller innad i sin egen)
 * Tenn et lys, be: Minn dine døde ved minnestedet
 * Forføre noen
 * Gamble og spille spill (tap og vinn på italiensk maner!)
 * Tilstå dine synder til en geistlig
 * Stå på dine venner (og families) side i en fornærmingsduell
 * Si at moren til din nemesis horer med halve Firenze
 * Diskuter hvordan man kan få et bedre overtak på den kommende Hertugen
 * Don-giovanni-zerlina-giovanni.jpgøv å komme en plan som gjør at familien din fremstår enda bedre!
 * Prøv å få en annen familie til å fremstå dårlig/miste ansikt
 * Få deg en ny fiende!
 * Pleie vennskap
 * Gå inn på et rom sammen med en annen og 'hygg dere' på italiensk maner
 * Diskuter høylytt, bli fornærmet og bli venner igjen
 * Skån dine uskyldige fra å bli korruptert
 * Drikk og bli full (rolle, ikke på ordentlig)
 * Fest

Tradisjon
''Beskrivelsen under gjelder "vanlige" samlinger på Cosa Nostra. Ettersom dette er en ekstraordinær innkalling med en satt, spesiell agenda, er beskrivelsen under inkludert kun som bakgrunnsstoff og mulig samtaletema.''

Den eneste faste tradisjonen ved Cosa Nostra er "Konkurransen" (med stor K). Dette er en (fredelig) konkurranse mellom de tre familiene, som har vært avholdt ved hver Cosa Nostra i 50 år.

Det er en STOR ære og masse cred til de som vinner, så masse står på spill!

Premier:
 * MASSE respekt, ære, klemmer og framsnakking til de tre som vinner for familien sin!
 * En flaske med (alkoholfri) vin til deling
 * Et valgfritt kyss! ( Vinnerlaget kan velge EN i laget sitt som skal få lov til å kysse hvem de vil (Don'ene og Donna kan velge å si nei, men ALLE andre må la seg kysse).  --  HVEM som vil kysse HVEM om de vinner, skal annonseres ved startlinjen. - (OFF-laiv: Kanskje greit å kysse vedkommende på kinnet ved munnen, prøve å få det til å se ordentlig ut). 

Utførelse (om været holder)
 * A'lle tre familiene har tre deltagere hver.' (De melder seg frivillig og velges ut av sin Don/Donna om det er flere enn 3). 
 * Familienes deltagere snakker om hvem av dem som skal få "seiers-kysse" noen om laget vinner. 
 * Ved startstreken erklærer deltagerne hvem som skal "seierskysse" hvem om de vinner
 * Deltagerne finner sine plasser (1 ved startstreken, og begge de to andre ved neste base). En liksom-Hertug i papp er plassert ved målstreken med en gjenstand festet til seg som det er om å gjøre å få stjålet ved slutten av løypa.
 * START: Deltager 1 LØPER til et punkt i løypa hvor en gjenstand (med familiens farge) er gjemt under tre glass (eller lignende). TA sin egen farge (det er ikke lov å røre de andres gjenstand, det er diskvalifisering! Det er derimot lov å skubbe/dytte litt på de andre ved bordet). Deretter LØPE til der de to andre deltagerne venter, og overrekke sin gjenstand til dem (stafettpinne). Dermed tar deltager 2, deltager 3 på ryggen (eller bare bære vedkommende på en eller annen måte) og beveger seg til neste punkt i løypa. Setter da ned deltager 3 som LØPER til Papp-Hertugen og stjeler gjenstanden. Det laget VINNER!

Historie og (løse) regler


 * Pga enkelte tidligere deltagere lengere bak i historien, er det nå FORBUDT å ha på seg våpen (eller bruke de) UNDER selve konkurransen. (Om noen vil skylde på noen for våpenforbudet så kan man snakke med den nåværende Consiglieren til D'Angelis - Allessia D'Angelis - hun sørget for at det ble nødvendig å stipulere dette .....)
 * Det er ikke lov for publikum å blande seg (sabotere under selve konkurransen osv). 
 * Roping, fornærmelser, oppmuntringer, lovnader og heia-rop oppfordres derimot på det sterkeste!

TABELLEN

For øyeblikket ligger familiene ekstremt likt.

D'Angelis mener at de leder i øyeblikket, med 34 seiere. Gabrieli og Scarpia (som begge har 33 seiere hver), mener at den ene seieren for mange år siden kun ble til ved bruk av våpen (som nå er totalforbudt i konkurransen), og mener at det var en diskvalifikasjon. Dermed er poengene pr. dags dato: (uavgjort!)
 * Scarpia: 33
 * Gabrieli: 33
 * D'Angelis: 33